Priporočilo SKLEP SVETA o odobritvi sklenitve Protokola, s strani Komisije v imenu Evropske skupnosti za atomsko energijo, k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani zaradi upoštevanja pristopa Republike Hrvaške k Evropski uniji /* COM/2013/0778 final */





OBRAZLOŽITVENI MEMORANDUM Svet je 24. septembra 2012 pooblastil Komisijo, da v imenu Evropske unije in njenih držav članic ter Republike Hrvaške začne pogajanja z Nekdanjo jugoslovansko republiko Makedonijo z namenom sklenitve protokola k Stabilizacijsko-pridružitvenemu sporazumu (v nadaljnjem besedilu: SPS) med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani zaradi upoštevanja pristopa Republike Hrvaške k Evropski uniji. Ta pogajanja so se začela 18. decembra 2012 po predhodnih strokovnih posvetovanjih z Nekdanjo jugoslovansko republiko Makedonijo glede bistvenih vprašanj. Nadaljnja kroga pogajanj sta potekala 25. januarja 2013 in 10. aprila 2013. Vlada Nekdanje jugoslovanske republike Makedonije je dogovor potrdila s protokolom dne 25. Oktobra 2013. Protokol se posodablja, da bi odražal carinske tarife EU za leto 2013 in postopno ukinitev carin iz SPS. Besedilo Protokola je priloženo. Komisija predlaga, da Svet v imenu Evropske unije sprejme sklep o podpisu in začasni uporabi Protokola ter da v imenu Evropske unije in njenih držav članic sklene Protokol. Evropska skupnost za atomsko energijo (ESAE) je tudi pogodbenica Stabilizacijsko-pridružitvenega sporazuma. Komisija predlaga, da Svet odobri sklenitev Protokola v imenu Evropske skupnosti za atomsko energijo, v skladu z drugim odstavkom člena 101 Pogodbe o ustanovitvi Evropske skupnosti za atomsko energijo. V skladu s členom 101 Pogodbe o ustanovitvi Evropske skupnosti za atomsko energijo sprejme sklep o podpisu Sporazuma Komisija, sklep o sklenitvi Sporazuma pa Komisija z odobritvijo Sveta. Zato je treba sprejeti ločena sklepa o podpisu in sklenitvi Protokola s strani Evropske unije in s strani Evropske skupnosti za atomsko energijo. Komisija predlaga, da Svet sklenitev Protokola v imenu Evropske skupnosti za atomsko energijo: – odobri, v skladu z drugim odstavkom člena 101 Pogodbe o ustanovitvi Evropske skupnosti za atomsko energijo. Priporočilo SKLEP SVETA o odobritvi sklenitve Protokola, s strani Komisije v imenu Evropske skupnosti za atomsko energijo, k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani zaradi upoštevanja pristopa Republike Hrvaške k Evropski uniji SVET EVROPSKE UNIJE JE – ob upoštevanju Pogodbe o ustanovitvi Evropske skupnosti za atomsko energijo, zlasti drugega odstavka člena 101 Pogodbe, ob upoštevanju priporočila Komisije, ob upoštevanju naslednjega: (1) Svet je 24. septembra 2012 pooblastil Komisijo, da začne pogajanja z Nekdanjo jugoslovansko republiko Makedonijo z namenom sklenitve Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter z Nekdanjo jugoslovansko republiko Makedonijo na drugi strani zaradi upoštevanja pristopa Republike Hrvaške k Evropski uniji. (2) Pogajanja so se uspešno zaključila. (3) V zvezi z zadevami, ki so v pristojnosti Evropske skupnosti za atomsko energijo, bi bilo treba odobriti sklenitev Protokola s strani Komisije. (4) Podpis in sklenitev Protokola je v primeru zadev, ki so v pristojnosti Evropske unije, predmet ločenega postopka – SKLENIL: Edini člen Sklenitev Protokola, s strani Komisije v imenu Evropske skupnosti za atomsko energijo, k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol), se odobri. Besedilo Protokola je priloženo k Sklepu Sveta o podpisu in začasni uporabi Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Nekdanjo jugoslovansko republiko Makedonijo na drugi strani zaradi upoštevanja pristopa Republike Hrvaške k Evropski uniji. V Bruslju, Za Svet Predsednik